stanford-oval/wikipedia huggingface dataset:
רצח ששת החטופים הישראלים ברצועת עזה
הרצח

תיעוד מזירת הרצח במנהרה ברפיח
כתמי דם במקום בו נרצחו החטופים כפי שתועד על ידי צה"ל מספר ימים לאחר התקרית
class=notpageimage|הצגה
ב-31 באוגוסט 2024 סרקו כוחות צה"ל שתמרנו ברפיח מנהרה ומצאו בתוכה גופות של שישה מן החטופים הישראלים ברצועת עזה במלחמת חרבות ברזל. זהותם הותרה לפרסום למחרת בבוקר, 1 בספטמבר. מספר ימים לפני כן, ב-27 באוגוסט, כוחות צה"ל מצאו וחילצו את החטוף פרחאן קאדי באותו אזור מנהרות.
מתחקיר האירוע בידי צה"ל עלה כי תצפיתנים של חמאס צפו בכוחות צה"ל מתקרבים למנהרה, והורו למחבלים לרצוח את ששת החטופים. המחבלים ירו בששת החטופים למוות במספר יריות מטווח קצר.
על פי הבדיקה הפורנזית, מעריכים שהחטופים מתו כ-48–72 שעות לפני בדיקתם. בבדיקת הגופות נמצאו סימני ירי בראש ובמקומות נוספים. מנתיחת הגופות עלה כי הם הוזנחו באופן שיטתי, והיו סימנים לפציעות קודמות. על אחד מהם נמצאו סימני קשירה. כשהוחזרו הגופות לישראל נמצא כי גופתו של הירש שקלה 52 ק"ג, של אלכס 60 ק"ג ושל עדן ירושלמי 36 ק"ג.
סמוך לאירוע הכחיש חמאס כי רצח את החטופים, וטען כי הם נהרגו "מהפצצה ישראלית". אך לאחר מכן הוציא הודעה לפיה לאחר מבצע ארנון הוציא הנחיות חדשות למחבלים שהופקדו לשמור על חטופים, לרצוח אותם אם צה"ל יתקרב למקום הימצאם.
ב-21 בספטמבר, הודיע צה"ל למשפחותיהם של הנרצחים כי יום למחרת הרצח נהרגו על ידי חיילי צה"ל שני מחבלים בסמוך למקום הרצח, וכי דגימות DNA שלהם נמצאו בזירה, והם כנראה אלו שהחזיקו בחטופים, והחשד הוא שהם גם רוצחיהם של השישה.
לאחר הריגת יחיא סינוואר באוקטובר 2024, פורסם כי עקבות DNA של יחיא סינוואר נמצאו במנהרה בה נרצחו החטופים.
תגובות > תגובות בישראל

בעקבות פרסום דבר הרצח, גברו בישראל הלחצים לעסקת חטופים, מחשש להישנות מקרים כאלו. בעקבות הפרסום התקיימה, באותו היום, ב-1 בספטמבר הפגנה גדולה, בה השתתפו יותר מ-100 אלף איש, בתל אביב, ועוד מחאות רבות בכל הארץ, כאשר בחלק מהן נחסמו כבישים וצמתים. בהפגנה בתל אביב נאם ארנון בר דוד, יו"ר ההסתדרות, והודיע על שביתה כללית ביום שלמחרת, 2 בספטמבר. אולם למחרת עתרה המדינה לבית הדין לעבודה שיוציא צווי מניעה לשביתה, בטענה שזו שביתה פוליטית שאין להסתדרות סמכות להכריז עליה, בית הדין קיבל את העתירה והורה להפסיק את השביתה ב-14:30. בהמשך השבוע חלה עלייה בכמות ההפגנות והמפגינים במספר מוקדים ברחבי הארץ, וכן היה זינוק במספר העצורים.
בעקבות הרצח דרש שר הביטחון יואב גלנט להפוך את החלטת הקבינט המדיני-ביטחוני מספר ימים קודם לכן לפיה ישראל לא תיסוג מציר פילדלפי במסגרת עסקת חטופים עם חמאס. בתגובה כינס ראש הממשלה בנימין נתניהו מסיבת עיתונאים ב-2 בספטמבר, בה הגן על ההחלטה. בתגובה כינסו בני גנץ וגדי איזנקוט מסיבת עיתונאים למחרת, ב-3 ספטמבר, בה תקפו את טענותיו של נתניהו.
ב-25 בספטמבר פרסמו משפחות הקורבנות מאמר בטיים. בין השאר כתבו כי למקבלי ההחלטות הישראליים הייתה הזדמנות להגיע לעסקה, אבל הם בחרו לא לעשות כן. במאמר הם מגלים שהירש גולדברג פולין נרצח במשקל 52 קילו בלבד, אלכסנדר לובנוב, ששקל בעת שנשבה 86 ק"ג, נרצח במשקל 59 קילו, ועדן ירושלמי נרצחה במשקל כ-36 ק"ג. במאמר הם מספרים שנפגשו עם פוליטיקאים, דיפלומטים, אנשי עסקים וסלבריטאים שהבטיחו לפעול למענם, אך לא הצליחו לספק תוצאות. לאור זאת, הם מבקשים מהקהילה הבין-לאומית להשתמש בכוחה באופן יצירתי כדי לסיים את המלחמה ולשחרר את החטופים שנותרו.
תגובות > תגובות בינלאומיות

נשיא ארצות הברית ג'ו ביידן התייחס לרצח הרש גולדברג-פולין ואמר כי הוא מזועזע וכי הרש היה בין חטופי פסטיבל הנובה. סגניתו והמועמדת לנשיאות קמלה האריס גינתה את מעשי חמאס.
ראש ממשלת הממלכה המאוחדת קיר סטארמר כתב שהוא מזועזע מהמקרה וקרא לשחרור החטופים וחתימה על הסכם הפסקת אש.
הערות שוליים

↑  אותרו גופות החטופים עדן ירושלמי, הרש גולדברג-פולין, אורי דנינו, כרמל גת, אלכס לובנוב ואלמוג סרוסי, באתר ynet, 1 בספטמבר 2024
↑  אדיר ינקו, ששת החטופים אותרו עם סימני ירי, תנאי ההזנחה ניכרו על גופם, באתר ynet, 1 בספטמבר 2024
↑  אדיר ינקו, ששת החטופים אותרו עם סימני ירי, תנאי ההזנחה ניכרו על גופם, באתר ynet, 1 בספטמבר 2024
↑  אלכס השיל 26 ק"ג, הירש חזר במשקל 52 ק"ג: המאמר הקשה של קרובי החטופים, וההאשמות, באתר ynet, 25 בספטמבר 2024
↑  גלעד כהן, הורעבו, עונו, שרדו בתת-תנאים והוצאו להורג: אלכס ירד מ-86 ל-60 ק"ג, הירש הושב במשקל 52 ק"ג, באתר ynet, 25 בספטמבר 2024
↑  מודים למעשה ברצח החטופים: חמאס שינה את ההנחיות אחרי חילוץ נועה ארגמני, באתר ynet, 2 בספטמבר 2024
↑   צה"ל חיסל 2 מחבלים שהחזיקו בששת החטופים שנרצחו במנהרה, באתר צה"ל, 21 בספטמבר 2024
↑  כוחות צה"ל חיסלו שני מחבלים שהחזיקו בששת החטופים שנרצחו במנהרה, באתר ישראל היום, 21 בספטמבר 2024
↑  ניר דבורי, ‏צה"ל חיסל שני מחבלים שהחזיקו בששת החטופים ברפיח, באתר ‏מאקו‏, 21 בספטמבר 2024
↑
↑  רועי רובינשטיין ויעל צ'כנובר, אלפים ירדו לאיילון אחרי הפגנת הענק, המשטרה ירתה רימוני הלם; 29 נעצרו, באתר ynet, 1 בספטמבר 2024
↑  גלעד כהן, גלעד מורג, ליטל דוברוביצקי, מאיר תורג'מן, רוני גרין שאולוב, בית הדין לעבודה הורה להסתדרות להפסיק את השביתה ב-14:30, באתר ynet, 2 בספטמבר 2024
↑  MSN, msn.com
↑  גלנט: הקבינט חייב להפוך את ההחלטה על ציר פילדלפי, באתר "סרוגים", 1 בספטמבר 2024
↑  טל שלו, אמיר בוחבוט, יקי אדמקר‏, גלנט: הקבינט חייב להתכנס מיד ולהפוך את ההחלטה על ציר פילדלפי, באתר וואלה, 1 בספטמבר 2024
↑  משה שטיינמץ, נאום "פילדלפי" של ראש הממשלה בנימין נתניהו: "אם נצא ממנו - לא נחזור", באתר כאן – תאגיד השידור הישראלי, 2 בספטמבר 2024
↑  טל שלו‏, גנץ ואיזנקוט משיבים לנתניהו: "הוא החליט משיקולים אישיים ופוליטיים לא לממש עסקה", באתר וואלה, 3 בספטמבר 2024
↑  Our Loved Ones Were Kidnapped and Murdered by Hamas, טיים, ‏25 בספטמבר 2024 (באנגלית)
1 2  רם ברנדס דב גיל-הר, ביידן על רצח ששת החטופים בשבי חמאס, באתר כאן – תאגיד השידור הישראלי, 1 בספטמבר 2024
↑   ציוץ של Keir Starmer ברשת החברתית אקס (טוויטר), 1 בספטמבר 2024

גרפיטי בתל אביב עם הכיתוב "שישה פצעים פתוחים" בצבע אדום
התמונות של ששת החטופים שנרצחו, מוקרנות על גבי מסך ענק בעצרת תמיכה לעסקה עבור החזרת החטופים, אשר התקיימה בתאריך 07.09.2024 במלוא 11 חודשים לפרוץ מלחמת חרבות ברזל
ונדי מקלנדון-קובי

| --- | --- |

מקלנדון-קובי, 2012
 לידה:  10 באוקטובר 1969 (בת 55) בלפלאואר, ארצות הברית 
 מדינה:  ארצות הברית 
 תקופת הפעילות:  מ-2001 
 מקום לימודים:  אוניברסיטת המדינה של קליפורניה, לונג ביץ'  לונג ביץ' סיטי קולג'  קולג' גולדן ווסט  Millikan High School  אוניברסיטת המדינה של קליפורניה  דה גאונדלינגס 
 בן או בת זוג:  Greg Covey (1996–?) 
 פרסים והוקרה:  פרס הקולנוע של MTV לרגע המפתיע ביותר (2012) 
 פרופיל ב-IMDb
 
ונדי אן מקלנדון-קובי (באנגלית: Wendi Anne McLendon-Covey; נולדה ב-10 באוקטובר 1969) היא שחקנית, מפיקה וקומיקאית אמריקאית. מוכרת מתפקידה בסרט הקומדיה "תקועים בחופשה", ותפקידה בסדרה הקומית "הגולדברגים".
ביוגרפיה

נולדה בשם ונדי אן מקלנדון (Wendi Anne McLendon) בבלפלאוור, קליפורניה שבארצות הברית למשפחה נוצרית-בפטיסטית.
בשנת 2000 סיימה לימודי תואר ראשון במדעי הרוח וכתיבה יוצרת מאוניברסיטת מדינת קליפורניה בלונג ביץ' (CSULB).
קריירה

מקלנדון-קובי התחילה את הקריירה שלה בתפקיד סגן קלמנטיין ג'ונסון בסדרת הקומדיה "רינו 911!", בין השנים 2003 עד 2008. בשנת 2006 שיחקה גם בסדרה "הבלתי משודכים" בתפקיד ראשי, ששודרה ב-2006 ולא האריכה ימים. בין השנים 2010 עד 2013 היה לה תפקיד אורח חוזר בסדרת הטלוויזיה "חוקי המשחק". השתתפה במספר פרקים בקומדיה "משפחה מודרנית". החל משנת 2013 היא מככבת בסיטקום "הגולדברגים", בתפקיד האם בוורלי גולדברג.
מקלנדון-קובי השתתפה במספר סרטי קולנוע: "סמנתה", "על גופתה המתה", "מסיבת רווקות", "מג'יק מייק", "תקועים בחופשה", "רינו 911!: מיאמי", "קובה אהובתי", הסרט "שלום, קוראים לי דוריס" ומספר סרטים נוספים.
בשנת 2012 שיחקה בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז.
בשנת 2017 שיחקה בסרטו הביוגרפי של פיטר לנדסמן "האיש שהפיל את הבית הלבן", בכיכובו של ליאם ניסן. בשנת 2019 שיחקה בסרט הקומי "מה גברים רוצים".
חיים אישיים

מאז 1996 היא נשואה לגרג קובי. מתגוררים בקליפורניה.
פילמוגרפיה > קולנוע

סמנת'ה (2005)
רינו 911: מאמי (2007)
סגירת נאמנות (2007)
מבשלים! (2007)
על גופתה המתה (2008)
ספונר (2009)
אנשי ישו: הסרט (2009)
פוץ (2010)
משיכה (2010)
Starlight & Superfish (ב-2010)
החיפוש אחר הכפות של סנטה (2010)
מסיבת רווקות (2011)
טעינה מלאה (2011)
למה לצפות כשאתם מצפים (2012)
מלכי ואן נייס (2012) - סרט טלוויזיה
10 כללים כדי להישאר לישון (2013)
כל חג מולד אמריקאי, קרול (2013)
פגישה והחלפה (2014)
קובה אהובתי (2014)
מועדון החד-הוריות (2014)
תקועים בחופשה (2014)
לחשוב כמו גבר 2 (2014)
חג מולד מחורבן (2014)
שלום, קוראים לי דוריס (2015)
נערת הפרידה (2015)
צבא של איש אחד (2016)
Speech & Debate‏ (2017)
האיש שהפיל את הבית הלבן (2017)
עדכון סטטוס (2018)
פאפי צ'ולו (2018)
צמרמורת 2 (2018)
מה גברים רוצים (2019)
פליימוביל: הסרט (2019) - דיבוב
Braking for Whales ‏ (2019)
האהבה של סילביה (2020)
ברב וסטאר נופשות בוויסטה דל מאר (2021)
סופשבוע ארוך ‏ (2021)
Paint ‏(2023)
אלמנטלי (2023) - דיבוב
Sick Girl‏ (2023)
הגרינים בעיר הגדולה הסרט: חופשה בחלל (2024) - דיבוב
פילמוגרפיה > טלוויזיה

רינו 911 (2008-2003)
הבלתי משודכים (2006)
גריק (2008)
המשרד (2008)
קאת' וקים (2008)
10 דברים שאני שונאת אצלך (2009)
המכשפים מוויברלי פלייס (2009)
חוקי המשחק (2013-2010)
קוגר טאון (2011)
אני שונאת את הבת שלי (2011)
סבטלנה (2011)
הגולדברגים (2013-הווה)
טריפ טנק (2014) - דיבוב
אבא אמריקאי (2023-2015)
הגרינים בעיר הגדולה (2023-2018) - דיבוב
עושה בית ספר (2019)
מודוק (2021-הווה) - דיבוב
ההיסטוריה המטורפת של העולם – חלק 2 (2023)
ברית הנשף (אנ') (2023) - סרט טלוויזיה של ערוץ דיסני
Bad Romance: The Vicky White Story‏ (2023) - סרט טלוויזיה של Lifetime
סיינט דניס מדיקל (אנ') (2024–הווה)
אילן לוי

| --- | --- |

אילן לוי בעת שירותו כמפקד אגד ארטילרי 282
 לידה:  26 בינואר 1972 (בן 53)
 מדינה:  ישראל 
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד גדוד 55  מפקד עוצבת אדירים  מפקד עוצבת גולן  מפקד התותחנים של פיקוד הצפון
 פעולות ומבצעים
   מלחמת לבנון השנייה   מבצע צוק איתן
 
אילן לוי (נולד ב-26 בינואר 1972) הוא קצין צה"ל במילואים בדרגת אלוף-משנה. שימש כמפקד מערך האש בפיקוד הצפון, מפקד אגד ארטילרי 282, ומפקד מערך האש של אוגדה 91 ועוצבת אדירים.
נעורים

לוי, בנם של רחל ומשה, נולד בחיפה, ולו ארבעה אחים, בהם אילנית לוי. הוא התחנך בתיכון עירוני ג' בעיר וסיים בהצטיינות מגמה ריאלית.
שירות צבאי

התגייס לצה"ל בשנת 1990 לחיל התותחנים. עבר מסלול הכשרה כלוחם, קורס מפקדים וקורס קצינים. בסיום קורס הקצינים שובץ בשנת 1992 כמפקד מחלקת מסלול הכשרה בגדוד 402. בשנת 1993 מונה לקצין מבצעים וסגן מפקד סוללה בגדוד 402 בזמן "מבצע דין וחשבון". בשנת 1994 יצא לקורס מ"פים שלאחריו שובץ כמפקד סוללה בגדוד 402. לאחר סיום תפקידו, מונה למדריך בקורס קציני חיל התותחנים.
בשנת 1996 סיים בהצטיינות קורס מ"פים מתקדם של צבא ארצות הברית בבית הספר לארטילריה בפורט סיל. בשובו ארצה מונה למדריך הסבה של גדודי חיל התותחנים במילואים לתוכנית דוהר. בשנת 1998 מונה לסגן מפקד גדוד 402 ולאחריו יצא ללימודי תואר ראשון בהנדסת תעשייה וניהול בטכניון. בשנת 2003 מונה לראש מדור תותחנות ושו"ב במפקדת קצין תותחנים ראשי. בשנת 2004 השתתף בפו"ם (פיקוד ומטה)– ברק ובקורס מפקדי גדודים.
בשנים 2005–2007 פיקד על גדוד 55, כולל במהלך מלחמת לבנון השנייה. במהלך המלחמה קיבל החלטה לא להכניס את חייליו ללבנון (וקיבל אישור לכך ממפקדיו) משיקולים מבצעיים. בשנים 2007–2009 היה ראש ענף עמדה במרכז חיל התותחנים במל"י ובשנת 2009 מונה לראש ענף תכנון בחטיבת המבצעים במטכ"ל. בשנת 2010 קודם לדרגת אלוף-משנה ושירת כמפקד סיוע ארטילרי של אוגדה 91 ובנוסף מפקד אגד מילואים 7338.
בשנים 2012–2014 שירת כמפקד אגד ארטילרי 282 (עוצבת גולן), לרבות במהלך מבצע "צוק איתן", שם פיקד על מרכז האש. לאחר סיום התפקיד למד במכללה לביטחון לאומי. בשנת 2015 מונה למפקד תותחנים פיקוד הצפון. הוא הודח מתפקידו באותה שנה בהחלטת הרמטכ"ל גדי איזנקוט לאחר שהשאיר מסמכים מסווגים ברכבו הצבאי שנגנב. לאחר מכן הדריך בקורס מב"ל. בשנת 2017 השתחרר משירות הקבע.
חיים אישיים

לוי מתגורר בנתניה, נשוי לליאת ואב לשלושה. הוא בעל תואר ראשון בהנדסת תעשייה וניהול מהטכניון, תואר שני במדעי הרוח מהאוניברסיטה העברית בירושלים, ותואר שני במדע המדינה מאוניברסיטת חיפה.
לוי השתייך (2020–2023) לצוות המוביל של סטארט-אפ בשם "CityTransformer" - חברה ישראלית המפתחת את כלי הרכב העירוני הזעיר והמתקפל הראשון.
הערות שוליים

↑  תגובות, באתר הארץ, 9 באפריל 2008
↑  יואב זיתון, הודח הקצין שהשאיר ברכבו הגנוב מסמכים מסווגים, באתר ynet, 22 בדצמבר 2015
| --- | --- |
בקרת זהויות :  NLI: 987008877353105171  ORCID: 0000-0003-2626-0495  VIAF: 6160120836640442739   WorldCat (עם VIAF): 6160120836640442739
צוחר

ערך זה עוסק ביישוב. אם התכוונתם לדמות מקראית, ראו .
| --- | --- |
האנדרטה לזכר נופלי גדוד 128 במערכות ישראל (עיצוב: יצחק שמואלי), ממוקמת ליד המרפאה האזורית בצוחר
מדינה: ישראל ישראל
מחוז: הדרום
מועצה אזורית: אשכול
גובה ממוצע: ‎135 מטר
תאריך ייסוד: 1970
סוג יישוב: יישוב כפרי אחר
נתוני אוכלוסייה לפי הלמ"ס לסוף 2023
  - אוכלוסייה: 601 תושבים
    - מתוכם, תושבי ישראל: 554 תושבי ישראל
 מפת מיקום  מפה דינמית   (למפת מערב הנגב מוגדלת) צוחר(למפת מערב הנגב רגילה) צוחר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צוחר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום צוחר31°14′11″N 34°25′33″E﻿ / ﻿31.2363632240999°N 34.4257112104383°E﻿ / 31.2363632240999; 34.4257112104383  heמפת היישובים של מועצה אזורית אשכול באדום - צוחר בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

צֹוחַר הוא יישוב קהילתי בחבל צוחר שבחבל אשכול ושייך למועצה אזורית אשכול. הוא נמנה עם יישובי עוטף עזה ונמצא בסמוך למושבים שדה ניצן, תלמי אליהו ואוהד.
היסטוריה

היישוב הוקם בשנת 1973 כמרכז למושבי חבל אשכול, ונקרא על-שם צֹחַר, אחד מבניו של שמעון, שנחלתו שכנה בסמוך לאזור זה.
במהלך גלי העלייה של שנות ה-90, השתכנו עולים מאתיופיה בשכונת קרוונים ביישוב. שכונה זו פונתה לאחר מספר שנים. בספטמבר 2014, עם תום מבצע צוק איתן, עברה לשכונת הקרוונים קבוצה בת 60 חברים מבאר שבע.
בנובמבר 2020 אישרה ממשלת ישראל תוכנית סיוע ליישובי עוטף עזה, במטרה התכנית לחזק את השלטון המקומי, רשתות התמיכה הקהילתית ופיתוח הכלכלה המקומית.
בשנת 2021 החל היישוב בהרחבה הנקראת "צוחר החדשה", וכוללת 73 מגרשים אשר מיועדים לבניה בשכונה ג' בסמיכות לבית הספר היסודי "יובלי הבשור".
שירותים קהילתיים

כיישוב מרכזי בסביבתו נמצאים בו המרכז הרפואי אשכול, בית הספר היסודי לילדי המושבים "יובלי הבשור", תיכון "מקיף הבשור", הספרייה האזורית ואולם ספורט, מתקני ספורט ושעשועים ואולפן למוזיקה ולמחול
אוכלוסייה

בצוחר מתגוררות כ-150 משפחות בהן דתיים, חילוניים ומסורתיים. פרנסת המשפחות מגוונת באזור ובשירותי היישוב ומוסדותיו.
תושבי צוחר נמנים עם תושבי הפריפריה ומגיע להם זיכוי ממס בגובה 20%.
הערות שוליים

↑  אנדרטה לארבעה חיילי גדוד 128 שנפלו במלחמת ששת הימים, באתר חיל ההנדסה
1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ישובי עוטף עזה – רשימה – עוטף עזה
↑  ילקוט הפרסומים 2633 (עמ' 1826), ‏10 ביוני, 1980
↑  אילנה קוריאל, עברו לגור בעוטף עזה: "התאהבתי בנגב", באתר ynet, 7 בנובמבר 2014
↑  אריאל כהנא וגדי גולן, אושרה תוכנית סיוע של יותר ממיליארד שקלים לעוטף עזה, באתר ישראל היום , חדשות, ‏22.11.2020
1 2  Lior Hevroni, הבית שלי בצוחר, באתר פייסבוק - הבית שלי בצוחר, ‏7 יולי 2021
↑  צוחר, הבית שלי בצוחר - בונים קהילה צומחת, באתר פייסבוק - הבית שלי בצוחר, ‏27 ביוני 2021
↑  Lior Hevroni, הבית שלי בצוחר, באתר פייסבוק - הבית שלי בצוחר, ‏23 ביוני 2021
↑  צוחר, באתר תנועת אור
↑  הבית שלי בצוחר, הידעתם ⁉️ לתושבי צוחר מגיע זיכוי ממס❗, באתר פייסבוק - הבית שלי בצוחר, ‏12 נובמבר 2020
| --- | --- |
בקרת זהויות :  NLI: 987007590409705171 
שלט כניסה ליישוב צוחר
2 + 2 = 5

ספר שנקרא "2+2=5" ונכתב על ידי המשורר וההומוריסט הצרפתי, אלפונס אלה. הספר מהווה ביקורת כלפי אנטי-אינטלקטואלית בפוליטיקה הצרפתית
שתיים ועוד שתיים שווה לחמש (2 + 2 = 5) הוא ביטוי מתמטי שגוי באופן מכוון בו נעשה שימוש במספר הקשרים תרבותיים, חברתיים ופוליטיים לאורך ההיסטוריה. אחד השימושים המוכרים ביותר בביטוי היה ברומן הדיסטופי "1984" של ג'ורג' אורוול אך על אף שהשימוש הפופולרי ביותר בביטוי היה ב-"1984", הסיסמה הייתה בשימוש כבר במאה ה-17.
בספר "1984" הביטוי הוא חלק מהפילוסופיה הפוליטית של הסוצאנג כמו דוגמאות אחרות שמופיעות בספר ("מלחמה היא שלום, חירות היא עבדות, בערות היא כוח"). בספר מתואר כי המפלגה מצפה מאזרחי אוקיאניה להאמין בנכונותה. בעת כתיבת יומנו הסודי, גיבור הספר, וינסטון סמית', תוהה האם ההצהרה של המפלגה כי "שתיים ועוד שתיים שווה לחמש" היא אכן עובדה.
פוליטיקה, ספרות, תעמולה

בתקופה שקדמה למהפכה הצרפתית, נעשה שימוש רב במושג "2+2=5", לתאר את הכוח הלא-פרופורציונלי שיש למיעוטים הפוליטיים בצרפת (אנשי האצולה, שמנו כ-100,000 אנשים, אנשי הכמורה שמנו כ-400,000 אנשים) לעומת רוב העם הצרפתי, "המעמד השלישי", שהיוו כ-98% מאוכלוסיית צרפת (כ-24,500,000 אנשים).
בסוף המאה ה-19 השתמשה התקשורת הרוסית בביטוי "2+2=5" על מנת לתאר את ההידרדרות המוסרית והבלבול החברתי שחל לקראת תחילת המאה ה-20.
ב-1931 עיצב האמן יעקב גומינר כרזה שתמכה בתוכנית החומש של סטלין. הכרזה כללה משפט בו נכתב כי "2+2=5", דבר שמתייחס לתוכנית החומש כאמור.
ג'ורג' אורוול השתמש ברעיון של 2 + 2 = 5 כבר במאמר שכתב ב-1939, שם אמר כי ”בהחלט ייתכן שאנחנו נכנסים לעידן בו שתיים ועוד שתיים שווה חמש אם המנהיג אומר זאת”.
10 שנים לאחר מכן, אוורול השתמש במושג בספרו "1984", שבמהרה הפך לשימוש המוכר ביותר בו. בסוף הספר, כאשר גיבור הספר שנחשד כמתנגד משטר, וינסטון סמית' נחקר על מעשיו ולאחר שהחוקר או'בריאן מנסה לשבור את רוחו מנטלית ולגרום לו לנטוש את ההתנגדות ל"האח הגדול" או'בריאן אומר לסמית' ששליטה במציאות הפיזית ובעולם עצמו אינה כל כך חשובה למפלגה והדבר החשוב ביותר עבורה באמת הוא שאזרחי אוקיאניה יתאימו את תפיסת המציאות שלהם לרצונות הפוליטיים של המפלגה ושל האח הגדול. סמית' אומר לאובריאן כי ”מה אני יכול לעשות אם אני רואה מה שלנגד עיני? שתים ועוד שתים הן ארבע” אך או'בריאן אומר לו בתגובה כי ”לפעמים, וינסטון. לפעמים הן חמש. לפעמים הן שלוש. לפעמים הן גם זה וגם זה בעת ובעונה אחת. עליך להשתדל יותר. לא קל לאדם להיעשות שפוי בדעתו”.
כרזת התעמולה של גומינר, שם מופיע הביטוי "2+2=5" בהתייחסות לתוכנית החומש של סטלין
עירוני קריית אתא (כדורסל)

עירוני קריית אתא היא קבוצת כדורסל ישראלית מהעיר קריית אתא, המשחקת בליגת העל בכדורסל.
סמל הקבוצה

סמל הקבוצה בעבר
סמל הקבוצה בין השנים 2018-2022
סמל הקבוצה החל מ-2022
תארים

אליפות (2): 2003/2004, 2021/2022
סגנות (2): 2014/2015, 2015/2016
אליפות (2): 1998/1999, 2010/2011
זכייה: 2015/2016
שחקני עבר בולטים

מאיר טפירו
אור איתן
שמוליק ברנר
אריק קמפבל
אנדרי זלינבבא
אבי נניקשווילי
אילן נניקשווילי
מושון יעקוסי
ניר כהן
אסף דותן
שרון אברהמי
תומר גינת
אמין סטיבנס
גיא פלטין
בן שרף
ג'יימס בייטמון
הערות שוליים

↑  מכבי קרית גת עלתה לליגת העל אחרי 2:3 על עירוני קרית אתא, באתר וואלה, 29 במאי 2015
↑  מחזיקת גביע הלאומית: אליצור קריית אתא, אתר איגוד הכדורסל בישראל, 3 באוקטובר 2015
↑  מערכת ספורט היום, חילפוי מאמנים בליגה הלאומית, באתר ישראל היום
↑  כפיר חודרה, ‏שקד שוהם יאמן את קריית אתא, ליפשיץ ימשיך בר"ג, באתר ONE‏, 15 במאי 2017
↑  דובי פיק וכפיר חודרה, ‏אברהמי יאמן בקריית אתא, נתי כהן בהפועל חיפה, באתר ONE‏, 21 בדצמבר 2017
↑  מצטייני העונה בלאומית: סטיבנס הזר המצטיין, מור הישראלי, באתר ישראל היום
משחק במסגרת שלב הבתים בגביע הליגה הלאומית בין קריית אתא להפועל חיפה עונת 2017/18
ניו ריבר (הרי האפלצ'ים)

| --- | --- |

 מידע כללי
 אורך:  544 ק"מ
 מוצא:  הרי בלו רידג'
 יובלים:  נהר בלוסטון, נהר ליטל, North Fork New River, South Fork New River, Indian Creek, איסט ריבר, גלייד קריק, נהר גרינביר, Stroubles Creek 
 שפך:  נהר קָאנַאוַוה(אנ') ואחר כך לנהר אוהיו
 מדינות באגן הניקוז:  צפון קרולינה, וירג'יניה ומערב וירג'יניה ארצות הברית ארצות הברית
 
מעל נהר ניו ריבר בגובה של כ-265 מטרים, על משטח פלדה, שבנוי מתחת לכביש US 19 שעובר על גשר קניון ניו ריבר.
מבט לגשר הישן מקונסטרוקציית הפלדה שמתחת לגשר החדש ולכביש US 19.
ניו ריבר (באנגלית: New River) הוא הנהר העתיק ביותר בצפון אמריקה ואחד העתיקים ביותר בעולם. יש הטענים שהוא שני בעתיקותו רק לנילוס, שנחשב לעתיק ביותר בעולם. עם זאת, עובדת עתיקותו המופלגת נתונה עדיין בוויכוח. יש שמעריכים את גילו בטווח של 10 מיליון עד 360 מיליון שנה. הוא זורם דרך מדינות צפון קרולינה, וירג'יניה ומערב וירג'יניה, לפני שהוא מצטרף לנהר גאלי(אנ') ויוצר יחד את נהר קָאנַאוַוה בעיירה גאלי ברידג'(אנ'), מערב וירג'יניה. אורכו כ־544 קילומטרים אך יש שמונים את ארכו בכ-512 קילומטרים בלבד. אגן הניקוז שלו הוא חלק מאגן הניקוז של נהר אוהיו. הנהר זרם באזור עוד קודם לאורוגן שהביא להתרוממות הרי האפלצים, וזו הסיבה העיקרית לכך שהנהר חוצה את שרשרת הרי האפלצים, מכיוון שקצב התחתרותו בסלע גבר על קצב התרוממות רכס האפלצ'ים.
מקור השם

מקורות השם אינם ברורים. האפשרויות כוללות את: היותו נהר חדש שלא היה על מפת פריי-ג'פרסון של וירג'יניה ; שם אנדיאני שפירושו "מים חדשים"; או שם משפחה של מתיישב מוקדם. פעם הוא נקרא נהר ווד על שם קולונל אברהם ווד(אנ'), חוקר אנגלי מווירג'יניה, שחקר את הנהר באמצע המאה ה-17.
היסטוריה

סוחרי פרוות הגיעו לאזור כבר במאה ה-17 והיו האירופאים הראשונים לשוטט ביערות ולהפליג בנהר. במהלך המאה ה-18 החלה התיישבות אירופאית מצומצמת באזור ובשנת 1755 תקפו האינדיאנים של שבט שוֹנִי(אנ') מאחז אנגלי קטן וחטפו 5 אנשים, בהם מרי דרייפר אינגלס(אנ'). אינגלס נמלטה משוביה באוהיו והצליחה לחזור לביתה בווירג’יניה תוך כדי חציית נחלים ונהרות, ולמרות שלא ידעה לשחות. פסלים ומונומנטים רבים, בתי ספר ועוד הוקדשו לאינגלס, והספר Follow the River מבוסס על מסעהּ.
המאה ה-19 חוללה שינוי באזור הניו ריבר. העיירה פייטוויל(אנ'),השוכנת בסמוך למקום בו נמצא היום גשר קניון ניו ריבר, הייתה לזירת קרבות ארבע פעמים במהלך מלחמת האזרחים, והיא הוחזקה על ידי הצפון והדרום בזמנים שונים. וירג’יניה המערבית הפכה למדינה ב-20 של האיחוד ביוני 1861 בראשית מלחמת האזרחים, היחידה שהצטרפה לאיחוד תוך כדי המלחמה. זמן קצר לאחר תום מלחמת האזרחים, הפך הפחם למפרנס הבלתי מעורער של ערוץ הנהר, והוא שלט בו עד המחצית השנייה של המאה העשרים, תוך שמשאיר אחריו עיירות כורים נטושות, שכיום הם שריד לתקופת הזוהר של ענף הכרייה בוירג’יניה המערבית.
מקורות הנהר מהלכו ומשמעויותיו לשימור החי והצומח > מקורות הנהר

מקורות הנהר הם שני נהרות בהרי בלו רידג', ששמותיהם דומים ונבדלים זה מזה בכך, שהאחד מכונה צפוני והשני דרומי: האחד הוא "צפון פורק ניו ריבר"(אנ'), והשני "דרום פורק ניו ריבר"(אנ'). שניהם נפגשים ליד העיירה בּוּן(אנ') שבצפון קרולינה ויוצרים את נהר ניו ריבר. אורך הנהר הצפוני הוא כ-70 קילומטר ויוצא ממחוז וואטוגה(אנ'), ואורך הנהר הדרומי הוא כ-115 קילומטרים ויוצא ממחוז אש(אנ'), שניהם בצפון קרולינה.
מקורות הנהר מהלכו ומשמעויותיו לשימור החי והצומח > מהלך הנהר

הנהר זורם בדרך כלל לכיוון צפון מזרח, דרך עמק ניו ריבר(אנ') של עמק האפלצ'ים הגדול במערב צפון קרוליינה ווירג'יניה (ראו המפה משמאל והכיתוב תחתיה). לאחר מכן הוא חוצה דרך מחוז הרכסים והעמקים(אנ'), חותך בין הר ווקר(אנ') להר סינקינג קריק(אנ'), ולאחר מכן בין הר איסט ריבר(אנ') להר פיטרס(אנ'). לאחר מכן הוא פונה ועוקב אחר מסלול צפון-מערבי יותר למערב וירג'יניה, שם הוא חותך את רמת האפלצ'ים(אנ') בקניון ניו ריבר(אנ'). הוא פוגש שם את נהר גאלי, ושניהם יוצרים את נהר קָאנַאוַוה בדרום מרכז מערב וירג'יניה. לאחר מכן נהר קָאנַאוַוה זורם לנהר אוהיו בפוינט פלזנט, מערב וירג'יניה. חלק גדול מהמסלול של הנהר רצוף בצוקים תלולים ומחשופי סלע, במיוחד בערוץ שלו שבמערב וירג'יניה.
מקורות הנהר מהלכו ומשמעויותיו לשימור החי והצומח > משמעויות מהלכו לשימור החי והצומח

מפערי המים שנוצרים מחציית הנהר את רכס האפלצ'ים (מפערים בני מאות מיליוני שנים), מאפשרים קיומו של מסדרון ביוגאוגרפי, המאפשר למינים רבים של צמחים ובעלי חיים להתפשט בין השפלה של החוף המזרחי האמריקאי לאלו של המערב התיכון. סוגים יוצאי דופן של צמחים צומחים על צוקי הקניון או על מדפי השפה העליונה שלו שנמצאים ברוב המקומות בגובה של כ-330 מטרים מעל קרקעית הנהר.
מכיוון שהניו ריבר עתיק כל כך, בתי הגידול וחיות הבר שלו הצליחו להשיג סוג של יציבות. מיליוני שנים של מעבר זמין אפשרו למינים רבים של צמחים ובעלי חיים לנוע פנימה, ולהתמיד באזור. מכיוון שהנהר חותך את רכסי האפלצים, אנו מוצאים מינים שהם בדרך כלל במישור החוף האטלנטי ובפידמונט(אנ') כגון עשבי מליקה(אנ'), החיים עם מיני הרים צפוניים. מכיוון שהזמן העדיף את ערוץ הניו ריבר, מינים ייחודיים מסוימים הצליחו "לחצוב" כאן גומחה אקולוגית משלהם. כמה מינים של דגים התפתחו שהם אנדמיים לנהר זה (ראו להלן).
מקורות הנהר מהלכו ומשמעויותיו לשימור החי והצומח > משמעויות מהלכו לשימור החי והצומח > שימור הצומח

קניון הניו ריבר שוכן בליבת הגוש הגדול ביותר שנותר של יער לא מקוטע יחסית, באמצע קו הרוחב העולמי. קטע הערוץ של ניו ריבר תומך במכלול הצמחים המגוון ביותר מכל ערוץ נהר במרכז ובדרום האפלצ'ים. זה נובע, בין השאר, מהקצוות של גראדיינט הלחות הקיים בין שפת המצוק לנהר. חלק זה של דרום מערב וירג'יניה, נופל בתוך אזור היער המזופיטי המעורב(אנ'). סוגי היער המוכרים כוללים אלון-היקורי(אנ'), אלון מעורב, אלון-מייפל, אלון-אורן צהוב(אנ') ואחרים, הנוטים לצבעוניות עזה בתקופת הסתיו.